Hotărârea Curții (Camera a doua) din 30 mai 2024 (cerere de decizie preliminară formulată de Tribunale amministrativo regionale per il Lazio – Italia) – Expedia Inc./Autorità per le Garanzie nelle Comunicazioni
(Cauza C-663/221, Expedia)
[Trimitere preliminară – Regulamentul (UE) 2019/1150 – Articolele 1, 15, 16 și 18 – Obiectiv – Aplicare – Control – Reexaminare – Măsuri adoptate de un stat membru – Obligația de a furniza informații referitoare la situația economică a unui furnizor de servicii de intermediere online]
Limba de procedură: italiana
Instanța de trimitere
Tribunale amministrativo regionale per il Lazio
Părțile din procedura principală
Reclamantă: Expedia Inc.
Pârâtă: Autorità per le Garanzie nelle Comunicazioni
Dispozitivul
Regulamentul (UE) 2019/1150 al Parlamentului European și al Consiliului din 20 iunie 2019 privind promovarea echității și a transparenței pentru întreprinderile utilizatoare de servicii de intermediere online
trebuie interpretată în sensul că
nu justifică, în vederea aplicării adecvate și efective a acestui regulament, adoptarea de către un stat membru a unor măsuri în temeiul cărora, sub rezerva aplicării unor sancțiuni în caz de neconformare, furnizorii de servicii de intermediere online sunt supuși, în vederea prestării serviciilor lor în respectivul stat membru, obligației de a trimite periodic unei autorități a acestuia un document referitor la situația lor economică, în care trebuie să fie detaliate numeroase informații referitoare printre altele la veniturile realizate de acești furnizori.
____________
1     JO C 63, 20.2.2023.